**KNJIŽNICA I ČITAONICA VOJNIĆ**

**A.Hebranga 2**

**47220 Vojnić**

**KLASA: 400-01/24-01/01**

**URBROJ: 2133-17-4-24-1**

**OBRAZLOŽENJE**

**UZ PRIJEDLOG FINANCIJSKOG PLANA**

**KNJIŽNICE I ČITAONICE VOJNIĆ**

**ZA 2025. GODINU**

**Vojnić, prosinac 2024.**

**Uvod**

Knjižnica i čitaonica Vojnić kao proračunski korisnik Općine Vojnić obvezna je izraditi financijski plan u skladu s odredbama Zakona o proračunu (NN 144/21), Pravilnika o proračunskim klasifikacijama (NN 26/10, 120/13,1/20) i Pravilnika o proračunskom računovodstvu i računskom planu (NN 124/14,115/15,87/16,3/18,126/19) koje se odnose na izradu financijskog plana, te Uputa za izradu prijedloga proračuna Općine Vojnić za razdoblje 2025.-2027.godine.

Izrađeni prijedlog Financijskog plana dostavlja se Općini Vojnić.

Financijski plan izrađuje se za 2025. godinu kao i projekcije za 2026. i 2027. godinu.

Financijskim se planom omogućuje financiranje redovnog poslovanja i kapitalnih ulaganja iz državnog, županijskog, općinskog proračuna, vlastitih sredstava, sredstava EU i donacija.

Metodologija za izradu prijedloga financijskog plana propisana je Zakonom o proračunu i podzakonskim aktima kojima se regulira provedba Zakona: Pravilnikom o proračunskim klasifikacijama i Pravilnikom o proračunskom računovodstvu i Računskom planu.

Važnost procesa planiranja prepoznata je i kod davanja Izjave o fiskalnoj odgovornosti (NN 111/18, 83/23) i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19).

Pri sastavljanju prijedloga Financijskog plana obvezno je pridržavanje zakonom propisane metodologije koju propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir, što znači da predstavničko tijelo usvaja Financijski plan za 2025. godinu i projekcije za sljedeće dvije godine: 2026. i 2027. godinu. Financijski plan za 2025. godinu i projekcije za 2026. i 2027. usvajaju se na drugoj razini.

Pravilnikom o proračunskim klasifikacijama ( NN 26/10, 120/13, 1/20) propisane su vrste, sadržaj i primjena proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2025. - 2027. godine. Pravilnikom se definira okvir kojim se iskazuju i prate prihodi i primici te rashodi i izdaci po nositeljima, cilju, namjeni, vrsti, lokaciji i izvorima financiranja. Propisanim se klasifikacijama naglašava uspostava organizacijske klasifikacije koja sadržava povezane i međusobno usklađene cjeline proračuna, a koje odgovarajućim materijalnim sredstvima ostvaruju postavljene ciljeve. Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, a sve s ciljem ostvarenja pojedinog programa i njegovih ciljeva, tako da se i u proračunu koji se donosi na drugoj razini ekonomske klasifikacije omogućava uvid u sve aktivnosti i projekte.

**Sažetak djelokruga rada Knjižnice**

Knjižnica i čitaonica Vojnić narodna je knjižnica. Vlasnik je i osnivač Knjižnice Općina Vojnić. Djelatnost Knjižnice obuhvaća osobito: nabavu knjižnične građe i izgradnju knjižničnih zbirki, stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku, pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro,

pružanje informacijskih usluga, posudbu i davanje na korištenje knjižnične građe, uključujući međuknjižničnu posudbu, digitalizaciju knjižnične građe, usmjeravanje i poučavanje korisnika pri izboru i korištenju knjižnične građe, informacijskih pomagala i drugih izvora, vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, prikupljanje statističkih podataka vezanih uz provedbu propisa kojima se uređuju autorska i srodna prava, pripremanje kulturnih, informacijskih, obrazovnih i znanstvenih sadržaja i programa, obavljanje i drugih poslova sukladno zakonu i drugim propisima.

Knjižnica će i u razdoblju 2025.-2027. razvijati i jačati svoju funkciju informacijskog, obrazovnog, kulturnog i multimedijalnog središta općine kako bi se građanima osigurao kvalitetan pristup znanju, informacijama i kulturnim sadržajima za potrebe obrazovanja, stručnog i znanstvenog rada, cjeloživotnog učenja, informiranja, odlučivanja i razonode. Za pružanje usluga za 500-600 korisnika godišnje i daljnju izgradnju fonda koji broji oko 24000 knjiga broj zaposlenika planirat će se prema Standardima za narodne knjižnice u RH.

**Obrazloženje programa i ciljeva usklađenih s programom rada i razvojem Knjižnice**

Sukladno obvezama koje slijede iz Zakona o knjižnicama i knjižničnoj djelatnosti u knjižnici će se provoditi:

1.**Programi redovne djelatnosti** koji prvenstveno obuhvaćaju izgradnju knjižnog fonda i rad s korisnicima. Programima redovne djelatnosti želi se postići kontinuirana izgradnja knjižnog fonda, žurna obrada kupljene i darovane knjižnične građe, izgradnja zbirki s ciljem ostvarivanja podrške razvoju kulture i obrazovanja u lokalnoj zajednici te sustava zaštite knjižnične građe. Važna razvojna aktivnost jest organizacija i provedba kulturno-animacijskih programa obrazovnih, informativnih i zabavnih sadržaja. Cilj je ove aktivnosti prepoznatljivost knjižnice u općoj javnosti kao mjesta susreta otvorenog svima s posebnim ciljevima poticanja čitanja i cjeloživotnog učenja djece, mladih i odraslih. U Financijskom planu knjižnice sredstva za realizaciju ovog programa prikazana su kroz

1.Program 1000 Redovna djelatnost ustanova u kulturi koja obuhvaća aktivnosti:

A 100001 Redovna djelatnost Knjižnice i čitaonice Vojnić, A 100004 Manifestacija „Božićna čarolija“ i A 100006 Kulturno umjetničke inkluzivne aktivnosti – kultura za sve.

2.Kapitalna ulaganja u nabavu knjižne i neknjižne građe i postavljanje fotonaponske elektrane.

A 100001 Redovna djelatnost Knjižnice i čitaonice

Sredstva se osiguravaju za rashode za zaposlene, materijalne i financijske rashode.

Aktivnost A 100004 Manifestacija „ Božićna čarolija“

Manifestacija se provodi u mjesecu prosincu, čitaju se i pričaju priče, izrađuju se blagdanski ukrasi i igra kazališna predstava. Za realizaciju aktivnosti unutar manifestacije sredstva se osiguravaju donacijama, a program dijelom sufinancira Općina Vojnić i Knjižnica vlastitim sredstvima.

Aktivnost A 100006 Kulturno umjetničke inkluzivne aktivnosti – kultura za sve. Sredstva se planiraju osigurati kroz pomoći EU za rashode poslovanja za provedbu projekta.

K100003 Opremanje Knjižnice i čitaonice Vojnić

Kroz ovaj program želimo obogatiti knjižni fond novim naslovima ili naslovima koji će zamijeniti dotrajalu građu s ciljem širenja spektra informacija i omogućavanja cjeloživotnog učenja. Sredstva planirana za realizaciju ovog programa vidljiva su u Financijskom planu po navedenoj programskoj klasifikaciji.

K100005 Obnovljivi izvori energije u zgradama javne namjene

Projekt postavljanja Fotonaponske elektrane na Dom kulture planira se realizirati aplikacijom prema sredstvima EU. Cilj je ovoga programa osigurati bolju grijanost u prostoru knjižnice.

Sredstva planirana za realizaciju ovog programa vidljiva su u Financijskom planu po navedenoj programskoj klasifikaciji.

**Zakonske podloge**

Programi knjižnice zasnivaju se na temelju pozitivnih zakonskih propisa:

Zakona o knjižnicama, Standardima za narodne knjižnice u Republici Hrvatskoj, Pravilnika o reviziji i otpisu knjižnične građe, Pravilnika o zaštiti knjižnične građe, drugim propisima iz knjižnične struke i općim propisima koji se odnose na ustanove u kulturi.

**Prijedlog Financijskog plana proračunskog korisnika za razdoblje 2025.-2027. sadrži:**

* Opći dio Financijskog plana
* Posebni dio Financijskog plana
* Obrazloženje prijedloga financijskog plana

U Računu prihoda i rashoda utvrđuju se prihodi i rashodi te primici i izdaci prema ekonomskoj klasifikaciji i izvorima financiranja te rashodi prema funkcionalnoj klasifikaciji.

Posebni dio Financijskog plana sadrži rashode poslovanja i rashode za nabavu nefinancijske imovine koji se raspoređuju po organizacijskoj klasifikaciji i programima.

Financijski plan Knjižnice i čitaonice Vojnić za 2025. godinu bit će iskazan u eurima.

Financijski plan Knjižnice i čitaonice Vojnić za 2025. godinu iznosi 248.890,00 eura s projekcijama za 2026.godinu 197.310,00 eura i 2027. godinu 197.310,00 eura, a izrađen je uravnoteženjem prihoda i rashoda. U odnosu na plan iz 2024. godine koji je iznosio 143.630,00 povećava se zbog povećanja troškova života, izvodljivosti standarda za narodne knjižnice i sredstava planiranih za provedbu projekta.

U nastavku se daje Opći i Posebni dio Financijskog plana za 2025. godinu.

**OPĆI DIO FINANCIJSKOG PLANA**

U **Općem dijelu** financijskog plana Prihodi i rashodi te primici i izdaci utvrđuju se u računu prihoda i rashoda u Financijskom planu Knjižnice i čitaonice Vojnić za 2025. i projekcijama za 2026. i 2027. godinu prema ekonomskoj klasifikaciji i izvorima financiranja kako slijedi:

**RAČUN PRIHODA I RASHODA PREMA EKONOMSKOJ KLASIFIKACIJI**

 **1.PRIHODI I PRIMICI**

|  |  |  |  |  |
| --- | --- | --- | --- | --- |
| **Broj računa** | **Opis** | **Plan 2025.** | **Projekcije 2026** | **Projekcije 2027** |
| **6** | **Prihodi poslovanja** | **248.890,00** | **197.310,00** | **197.310,00** |
| 63 | Pomoći iz inozemstva ( darovnice) i od subjekata unutar općeg proračuna | 97.000,00 | 47.300,00 | 47.300,00 |
| 66 | Prihodi od prodaje proizvoda i robe te pruženih usluga i prihodi od donacija | 2.300,00 | 2.720,00 | 2.720,00 |
| 67 | Prihodi iz nadležnog proračuna  | 149.590,00 | 147.290,00 | 147.290,00 |

**2. RASHODI I IZDACI**

|  |  |  |  |  |
| --- | --- | --- | --- | --- |
| **Broj računa** | **Opis** | **Plan 2025.** | **Projekcije 2026** | **Projekcije 2027** |
| **3** | **Rashodi poslovanja** | **216.150,00** | **164.570,00** | **164.570,00** |
| 31 | Rashodi za zaposlene | 105.840,00 | 105.840,00 | 105.840,00 |
| 32 | Materijalni rashodi | 109.310,00 | 57.730,00 | 57.730,00 |
| 34 | Financijski rashodi | 1.000,00 | 1.000,00 | 1.000,00 |
| **4** | **Rashodi za nabavu nefinancijske imovine** | **32.740,00** | **32.740,00** | **32.740,00** |
| 42 | Rashodi za nabavu proizvedene dugotrajne imovine | **32.740,00** | **32.740,00** | **32.740,00** |
|  | **UKUPNO** | **248.890,00** | **197.310,00** | **197.310,00** |

 **3. RASPOLOŽIVA SREDSTVA IZ PREDHODNIH GODINA**

|  |  |  |  |  |
| --- | --- | --- | --- | --- |
| **Broj računa** | **Opis** | **Plan 2025** | **Projekcije 2026** | **Projekcije 2027** |
| **9** | **Vlastiti izvori** | **4.900,00** | **0,00** | **0,00** |
| 92 | Rezultat poslovanja | 4.900,00 | 0,00 | 0,00 |

Prihodi za 2025. godinu utvrđuju se u iznosu 248.890,00 eura, a čine ih: Pomoći iz inozemstva (darovnice) i od subjekata unutar općeg proračuna u iznosu 97.000,00 eura (prihodi Ministarstva kulture i medija RH, Karlovačke županije, sredstva EU); vlastiti prihodi i prihodi od donacija 2.300,00 eura i prihodi iz Proračuna Općine Vojnić za financiranje redovne djelatnosti Knjižnice 149.590,00 eura.

Ukupna sredstva za rashodovanje u 2025. godini uravnotežena su s planiranim prihodima u 2025. godini i iznose 248.890,00eura.

Ukupno planirani prihodi i primici za 2025. godinu raspodijeljeni su na planirane rashode poslovanja, materijalne rashode, financijske rashode, rashode za nabavu nefinancijske imovine i rashode za nabavu proizvedene dugotrajne imovine.

**POSEBNI DIO FINANCIJSKOG PLANA**

Rashodi poslovanja i rashodi za nabavu nefinancjske imovine u Financijskom planu Knjižnice i čitaonice Vojnić u ukupnoj svoti od 248.890,00 eura raspoređuju se po organizacijskoj, programskoj klasifikaciji u **Posebnom dijelu** kako slijedi:

Prema organizacijskoj klasifikaciji u Proračunu Općine Vojnić planirani su rashodi za financiranje Knjižnice i čitaonice Vojnić (kulturna ustanova) kao proračunskog korisnika i Funkcionalnoj klasifikaciji (službe kulture) u iznosu 248.890,00eura.

Prema Programskoj klasifikaciji rashodi i izdaci predlažu se u iznosu od 248.890,00 eura na temelju planiranih programa i ativnosti navedenih u Financijskom planu.

**Aktivnost A100001 Redovna djelatnost-Knjižnica i čitaonica Vojnić** planirana je u iznosu 165.350,00 eura

Izvor 3.2. Vlastiti prihodi u iznosu 1.360,00 eura raspoređuju se na materijalne rashode (rashodi za materijal i energiju, rashodi za usluge).

Izvor 5.2. Ostale pomoći i darovnice u iznosu 163.990,00 eura (3.000,00 Min. kulture, 13.000,00 Karlovačka županija, 147.990,00 Općina Vojnić) planiraju se za rashode za zaposlene u iznosu 105.840,00 eura, materijalne rashode u iznosu 57.150,00 eura i financijski rashodi u iznosu 1.000,00 eura.

**Aktivnost A100004 Manifestacija „Božićna čarolija“**

Izvor 5.5. Donacije od neprofitnih organizacija u iznosu 800,00 eura raspoređuju se na rashode za troškove organizacije i provođenja manifestacije.

**Aktivnost A 100006 Kulturno umjetničke inkluzivne aktivnosti – kultura za sve**

Sredstva se planiraju osigurati kroz pomoći EU za rashode poslovanja za provedbu projekta u iznosu 50.000,00 eura.

**Kapitalni projekt K100003 Opremanje Knjižnice i čitaonice Vojnić**

Troškoviplanirani u iznosu 9.740,00 eura raspoređuju se:

Izvor 3.2.Vlastiti prihodi u iznosu 140,00 eura planirani su za sufinanciranje programa nabave knjižnične građe.

Izvor 5.2. Pomoći iz proračuna u iznosu 9.600,00 eura planirani su za nabavu knjižne i neknjižne građe (sredstva Ministarstva kulture i medija RH 8.000.00 i Općine Vojnić 1.600,00).

**Kapitalni projekt K100005 Obnovljivi izvori energije u zgradama javne namjene** planiran u iznosu 23.000,00 eura

Izvor 5.2.Ostale pomoći i darovnice u iznosu 23.000,00 eura planirani su za Projekt Fotonaponske elektrane.

Ostvarenje Financijskog plana ovisi o stanju u gospodarstvu RH i proračunu Općine Vojnić.

Financijski je plan uravnotežen, ima svoju viziju i cilj: Svim građanima bez obzira na njihovu dob, spol, društveni status, nacionalnost, vjeru, rasu, jezik, ekonomski i radni status te obrazovanje osigurati jednaku dostupnost svim vrstama informacija na svim medijima, širokom spektru znanja, raznovrsnim kulturnim sadržajima kao osnovama za učenje kroz cijeli život, neovisno odlučivanje i kulturni razvitak pojedinca i skupina.

Financijski plan za 2025. godinu i Projekcije za 2026. i 2027. godinu izrađen je na temelju izvršenja programa i financijskih planova prethodnih godina i plana realizacije projekta Kultura za sve. Realno je očekivati da je ovako sastavljen financijski plan moguće realizirati.

Ravnatelj

 Ivica Josipović